# **DECIZIA ETAPEI DE ÎNCADRARE**

## Nr. număr din 08.03.2018

Ca urmare a solicitării de emitere a acordului de mediu adresate de **SC ROVALSTONE SRL**, cu sediul în mun. Suceava, str. Parcului, nr. 2, cam. 2 , înregistrată la APM Suceava cu nr. 696/29.01.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 2.03.2018, că proiectul ***Balastiera Siminicea*** propus a fi amplasat în com. Siminicea nu se supune evaluării impactului asupra mediului şi **se supune evaluării adecvate,** amplasamentul perimetrului de exploatare fiind situat în **situl NATURA 2000 ROSCI 0391-Siretul Mijlociu-Bucecea.**

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

 b) Lucrările propuse constau în:

- scopul investiţiei este devierea curentului principal al apei spre axul longitudinal al albiei, corectarea uşoară a traseului în plan a albiei minore şi mărirea capacităţii de transport a albiei.

- perimetrul Siminicea este situat în albia minoră a râului Siret, pe malul stâng, între bornele CSA nr. 362-363, în localitatea Siminicea, 1,1 km amonte de podul CF Vereşti-Botoşani.

- accesul în perimetru se va realiza din DJ 208T pe drumuri locale până la staţia de sortare a beneficiarului, apoi pe un drum de exploatare. Pentru accesul pe malul stâng al râului Siret se vor amenaja 2 traverse temporare de acces, formate din 6 respectiv 5 tuburi din beton cu Φ 1000 mm şi lungimea de 4 m. La debite medii şi mari, cât şi la finalizarea lucrărilor de exploatare agregate minerale din perimetru, tuburile vor fi scoase din albie prin grija beneficiarului.

- perimetrul de exploatare are formă poligonală cu S= 10.000 mp, Lmed= 220 m şi Bmed= 45 m. Adâncimea maximă de exploatare va fi de 3,97 m, iar cea medie de 1,43 m, fără a coborî sub cota talvegului natural al râului.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0391-Siretul Mijlociu-Bucecea.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0391-Siretul Mijlociu-Bucecea.**

c) Necesitatea stabilirii dacă proiectul propus afectează aria protejată **NATURA 2000 ROSCI 0391- Siretul Mijlociu-Bucecea.**

**Studiul de evaluare adecvată** va fi întocmit în conformitate cu prevederile Ordinului Ministerului Mediului şi Pădurilor nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **Gheorghe Aldea**

 **Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**